b"\n_START_ARTICLE_\nNormalization\n_START_SECTION_\nDepinisyon\n_START_PARAGRAPH_\nAng normalization ang unang hakbang sa pagdidisenyo ng maayos at mahusay na sistema ng impormasyon. Ito ang proseso ng pag-ayos ng pagkagrupo-grupo ng datos base sa pagkakaugnay ugnay ng mga ito. Ang pinaka layunin nito ay makahanap ng paraan ng paggrupo sa impormasyon upang maging pinakamadaling maimanipula at madaling bumagay sa iba't ibang pagpoproseso sa mga ito._NEWLINE_Buhat sa isang sistema ng impormasyon ay dadaanan ang iba\xe2\x80\x99t ibang normal form hanggang makadating sa pangatlong normal form kung saan handa nang trabahuhin ito patungo sa paggawa ng information system. Ang datos na nasa pangatlong normal form ay nasa ikalawa, una, at nasa zeroth normal form bilang unang kailangan bago marating ang normal form tulad ng datos na nasa ikalawang normal form ay nasa una at zeroth normal form at patuloy pa. Maaaring di na pagdaanan ang bawat isang hakbang ng normalization at dumiretso na sa ikatlong normal form kung kaya na itong gawin. Ang mga hakbang na ito ay gabay lamang para sa sistematikong pagdating sa ikatlong normal form."